Braaf die Boerboel maak sy buiging in eksklusiewe strokiesprentOntmoet Braaf die Boerboel. Die illustrasies is gedoen deur Lezinka de Meyer. Is dit ŉ voël? Is dit ŉ vliegtuig? Nee, dit is Braaf die Boerboel! Braaf die Boerboel is ŉ splinternuwe hondeheld met skouermantel en al. Hy is soos Superman, maar in kakie geklee. Die Afrikaanse groep JAN JAN JAN het reeds oor hom begin sing in hul liedjie “Braaf soos ŉ Boerboel”, en nou gaan Braaf self uiteindelik sy buiging maak in ŉ eksklusiewe strokiesprent. Braaf die Boerboel, die breinkind van Boerboel Wear, is Solidariteit Helpende Hand se held wat na kinders se welstand en toekoms omsien. Die reeks van tien hoofstukke is geskryf deur Elana Barker, befaamde skrywer van raakvat-rubrieke oor ouerskap. Die illustrasies is gedoen deur Lezinka de Meyer van Muse Creative Lab. Braaf die Boerboel en juffrou Sonneblom. Illustrasie deur Lezinka de Meyer. “Helpende Hand het besluit om stories te skryf oor Braaf die Boerboel se dapperheid! Ons het dit vasgevang in ŉ reeks wat ouers vir hul kinders kan lees of wat kinders self vir mekaar kan lees. Ons wou graag die idee van die destydse Heksie en Bollie weer aan ons kinders bied,” sê René Roux, adjunk- uitvoerende hoof van kommunikasie by Helpende Hand. “Ons wil graag ons kinders leer dat dit braaf is om soms ook bang en versigtig te wees, maar die heel braafste is om iemand anders te help wat nie so bevoorreg soos jy is nie. Jy is braaf as jy help, jy is braaf as jy gee. Dit is ons almal se plig om ŉ gesindheid van welwillendheid by ons kinders te kweek.” Gaan lees gerus die reeks van 10 stories, een per maand, by www.braafdieboerboel.co.za op jou foon. Die stories het die volgende temas: Braaf die Boerboel veg vir Solidariteit Helpende Hand se nasionale Skooltassie-projek wat jaarliks ŉ skooltassie vol skryfbehoeftes in behoeftige graadeentjies se hand sit. Helpende Hand doen ŉ beroep op lede van die publiek om met ons hande te vat en te verseker dat ons volgende jaar minstens 2 000 tassies landswyd kan versprei. Gee ŉ tassie vir ŉ behoeftige graadeentjie en help om ŉ verskil te maak. Besoek tassie.co.za om ŉ skenking te maak of gaan koop vir jou en jou kinders elkeen ŉ Braaf-T-hemp by www.boerboelwear.co.za.